kardosdrur/scandi-wiki huggingface dataset:
Delta Blues Band

Delta Blues Band er et dansk Blues/rock Band, der i sin seneste optræden bestod af Troels Jensen (guitar/vokal), død juli 2020. Thomas Puggaard-Müller (guitar), Jørgen Lang (mundharpe), Knut Henriksen (bas) og Asmus Jensen (trommer).

Bandet blev grundlagt i 1968 af Troels Jensen og Thomas Puggaard-Müller, Søren Engel (bas) og Michael Puggaard-Müller (trommer). Bandet har løbende turneret op gennem 1970'erne. I 1980 -1983 havde de stor kommerciel succes som Delta Cross Band med guitaristen Billy Cross. Her med Preben Feddersen på trommer. Efter at Cross forlod bandet, har han af og til deltaget i mindre turneer. Michael Puggaard-Müller har i perioder spillet trommer i bandet. Delta Blues Band har gennem årene haft forskellige konstellationer, men har siden 1968 haft Troels Jensen som gennemgående medlem af orkesteret. 

Bandet fejrede sit 40 års jubilæum ved Copenhagen Blues Festival i 2008 og har siden da turneret ved flere lejligheder. Deres debut-LP, som blot bærer gruppens navn, blev i 2001 genudgivet på CD i Tyskland og i Danmark i 2010 og indgår ligeledes i boxsetttet Dansk Rock Historie 1965-1978, vol.II.  

Det seneste album “Stonewashed” blev udgivet den 26 september 2013.

Diskografi 
 Delta Blues Band (1969 Parlophone 6E 062 37038, E 062-37038, genudgivet på CD i 2010 af Universal UNI 275 255 6)
 Endvidere udgivet i Tyskland på CD i 2001 som en del af compilationalbummet  Rare Blues & Beat From Denmark 1969-70 med bl.a. Gasolin', Gnags og Hurdy Gurdy.
 Sunnyland Slim's Blues Jam With Delta Blues Band (1976 Storyville SLP 245)
 2200 (1977 Demos LP39)
 Delta Blues Band with Billy Cross (1979 Kong Pære KPLP 4)
 Rave On (som Delta Cross Band) (1979 Medley MdLP 6031, genudgivet på CD på EMI – 4972642)
 Up front (som Delta Cross Band) (1981 Medley MdLP 6065, tillige udsendt i Tyskland på Ariola 203 942)
 Astro Kid (som Delta Cross Band) (1982 Medley MdLP 6120)
 Slide (1984 Medley Records MdLP 6178)
 Tough Times (som Delta Cross Band) (1990 Medley MdLP 6366)
 Stonewashed (2013 Longlife records)

Referencer

Eksterne henvisninger 
 

Blues
Rockgrupper fra Danmark
Har spillet på Roskilde Festival
Maiken Bent

Maiken Bent (døbt Maiken Bent Andersen) (født 19. marts 1980) er en dansk billedkunstner.

Hun bor og arbejder i København. Maiken Bent er et nyt skud på stammen indenfor moderne dansk kunst.

Solo udstillinger

2009 
 Every Room has a Smell, IMO, Copenhagen

2008 
 Priciples of Pain and Pleasure, bendixen contemporary art, Copenhagen

2007 
 Maiken Bent & Torben Ribe (with Torben Ribe), Morsø Kunstforening, Nyk. M.

2005 

 Total 2005 bling-bling, Q, Copenhagen
 Ladies en Suite (with Nanna Starck), RACA, Copenhagen

Gruppe udstillinger

2010 
 Facon, Plads & Kulør – 4,24 m2, Rundetårn, Copenhagen
 Dansk/Svenskt, Malmö Gallerinatt, Malmö
 DEN SOM BØJER SIG HAR TABT, Backyard Gallery, Copenhagen
 En hilsen til Ib Gertsen, Danske Grafikeres Hus, Copenhagen
 Odense Kunsthal, Odense Kunsthal, Odense

2009 
 Forschungsbericht, COCO (Contemporary Concerns), Vienna
 Kontrapunkt II – Esbjerg Kunstmuseum, Esbjerg
 UPDATE – Kunsthal Nord, AAlborg
 LYST – Overgaden, Institute of Contemporary Art, Copenhagen
 Den Permanente – Irma Mørch Gallery, Copenhagen
 Happy New Year(s) – bendixen contemporary art, Copenhagen

2008 
 We Came in Search of Immortality, but Found Reality, Golden Enterprise – 
 Overgaden, Institute of Contemporary Art, Copenhagen

2007 
 Invited to invite – Henningsen Contemporary, Copenhagen
 Match Race -Modernistic remix between now and then -
 Nordjyllands Kunstmuseum, Aalborg
 Form Matters – Kirkhoff, Copenhagen
 Magtdemonstrationer på Kronborg – Kronborg Slot, Helsingor
 Gamle mænd med yngre kvinder – AC Weinberger, Copenhagen

2006 
 Artists´Choice – Bendixen Contemporary Art, Copenhagen
 Golden Enterprise – Koh-i-noor, Copenhagen
 Boisterous – ANDERSEN_S Contemporary Art, Copenhagen
 Exit 06 – Kunstforeningen Gl. Strand, Copenhagen 
 Fabrik Selvsving – Showroom, Copenhagen
 Add X to (n) – Museet for Samtidskunst, Roskilde

2004 
 KRAT – Frederiksberg Have, Copenhagen
 KUAKA – Udstillingsstedet Q, Copenhagen
 HOHOT – Det indre Mongoliet, Hohot

2003 /2002 / 2000 / 1999 
 FORMSKRIFT – Udstillingsstedet Q, Copenhagen
 HYG – Udstillingsstedet Under Dybbølsbro, Copenhagen
 KONNEKTER BERLIN, Berlin
 En Progresso, Barcelona

Udmærkelser & priser

2010 
 Grosserer L. F. Foghs Fond
 Scholarship, The Danish Arts Foundation

2009 
 Ragnvald & Ida Blix Fonden
 The Danish Arts Council´s Committee for Visual Arts
 The Danish Arts Council´s Committee for Visual Arts
 Scholarship, The Danish Arts Foundation

2008 
 Artist in Residence, Berlin – The Danish Arts Council´s
 Committee for Visual Arts
 The Danish Arts Council´s Committee for Visual Arts
 Beckett Fonden

2007 
 De Bielkeske Legater
 Ragnvald & Ida Blix Fonden
 The Danish Arts Council´s Committee for Visual Arts
 Scholarship, The Danish Arts Foundation

2006 
 Frøken Marie Månssons Legat

Kilde og ekstern henvisning 
 Maikens hjemmeside

Kunstnere fra Danmark
Personer i Kraks Blå Bog
Neutralitetsvagt

Neutralitetsvagt er neutral militær tilstedeværelse for at sikre, at neutrale territorier ikke bliver invaderet eller brugt til et andet lands fordel, samt forhindre at fjender kommer i kamp på neutrale territorier. En neutralitetsvagt kan blandt andet bruges til at forhindre, at styrker passerer neutrale områder for at nå fjenden, eller for at opnå en fordelagtig position i forhold til fjenden.

Et kendt eksempel, hvor neutralitetsvagter var involveret, er Altmark-affæren fra begyndelsen af 2. verdenskrig i Norge (før Norge blev invaderet).

Militær
HMS Cossack

HMS Cossack var en britisk destroyer af Tribal-klassen. Den kendes mest for at have bordet det tyske skib Altmark og befriet 300 britiske fanger i Jøssingfjorden i Norge den 16. februar 1940.

Efter Altmark-affæren tog Cossack del i det andet slag om Narvik, samt jagten og sænkingen af Bismarck.

Den 21. oktober 1941 blev Cossack ramt af en torpedo fra den tyske ubåd U-563, mens det eskorterede en konvoj fra Gibraltar til Storbritannien. Man forsøgte herefter at bringe skibet tilbage til Gibraltar for reparation, men på grund af dårligt vejr mislykkedes det og Cossack sank den 27. oktober. Et mandskab på 159 personer omkom.

Skibe fra 2. verdenskrig fra Storbritannien
Oscar Matthiesen

Oscar Adam Otto William Matthiesen (8. juli 1861 på Gottorp Slot – 28. december 1957 i København) var en dansk maler.

Oscar Matthiesens motiver var primært portrætter samt landskaber og mariner, især motiver fra Humlebæk, Liseleje og Nymindegab. Matthiesen var meget efterspurgt som portrætmaler, sikkert som følge af arbejdet med det store rigsdagsbillede, Den Grundlovgivende Rigsforsamling (1915). Dette er sammenkomponeret af ca. 225 enkeltportrætter, alle udført efter levende model.

Han var Ridder af Dannebrog og Dannebrogsmand.

Han var far til arkitekten Paul Staffeldt Matthiesen.

Eksterne henvisninger 
 
 

 

Malere fra Danmark
Personer fra Slesvig by
Danskere i 1800-tallet
Danskere i 1900-tallet
Riddere af Dannebrog
Portrætmalere
Strömstad

Strömstad er en by i Strömstads kommun, Västra Götalands län i landskabet Bohuslän i Sverige, der fik bystatus i 1676. Byen ligger ved grænsen til Norge, og havde 7.226 indbyggere i 2008.

Byen blev grundlagt da Bohuslän gik fra at være en del af Danmark-Norge til en del af Sverige i 1658. I 1675 brændte byen. Den var besat af Danmark-Norge i fire år. Byen var i 1800-tallet kendt for sine mange badehuse og som kong Oscar Is feriested.

I dag er turisme, færgetrafik og grænsehandel vigtige indtægtskilder for byen. Der går færge til Sandefjord i Norge.

Se også 
 Koster (øgruppe).

Eksterne henvisninger 
 Strömstad kommune
 Välkommen till Strömstad
Altmark (flertydig)

Altmark har flere betydninger:

 Altmark – et område i Tyskland.
 Altmark (skib) – et tysk militært støtteskib, der kendes fra Altmark-affæren.
 Altmark-affæren – en mindre kamphandling mellem engelske og tyske flådestyrker i Norge under 2. verdenskrig.
Altmark (skib)

Altmark (senere omdøbt til Uckermark) var et tysk militært støtteskib, der blandt andet kendes fra Altmark-affæren.

Altmark-affæren 
I foråret og vinteren 1939 fulgte skibet Admiral Graf Spee, et tysk panserskib, som angreb allierede handelsskibe i Sydatlanten. Altmark tog blandt andet fanger fra sænkede skibe om bord. Da Graf Spee blev sænket udenfor Montevideo, sejlede Altmark tilbage mod Tyskland under varierende identiteter, blandt andet med et norsk flag. Skibet kom ind i norsk farvand, og norske kontrollører gik om bord. De opdagede imidlertid ikke de godt 300 britiske fanger om bord på skibet. Efter en diskussion fik skibet lov til at sejle videre i norsk farvand og søgte til sidst tilflugt i Jøssingfjorden. Den 16. februar blev Altmark bordet af britiske styrker fra destroyeren HMS Cossack i Jøssingfjorden under Altmark-affæren. Syv tyske sømænd omkom. Episoden var en skandale for det norske militær. Altmark grundstødte i et forsøg på at sænke HMS Cossack.

Nyt navn og ny kaptajn 
Skibet blev omdøbt til Uckermark den 6. august 1940 og blev herefter brugt som forsyningsfartøj og efterretningsskib. Under kaptajn Zatorski ledelse rejste det den 9. september 1942 fra Frankrig med kurs mod Japan, lastet med vegetabilsk olie og benzin. Det ankom til Yokohama, og den 30. november blev det forankret ved siden af det tyske skib Thor, det australske passagerskib Nankin samt det japanske fragtskib Unkai Maru. Mens en del af besætningen var til frokost, eksploderede Uckermark, hvilket sank både Thor og Nankin. Der døde 53 besætningsmænd fra Uckermark og 12 fra Thor, samt et ukendt antal japanske og kinesiske sømænd. Alle fire skibe, samt flere havnefartøjer blev alvorligt beskadigede og herefter skrottet. Årsagen til eksplosionen blev antaget for at være en gnist fra værktøjer, der blev brugt ved en reparation tæt på lasttankene.

Referencer

Eksterne henvisninger 

Krigsskibe fra 2. verdenskrig fra Tyskland
HNoMS Pol III

HNoMS Pol III var i perioden 1926-1939 en norsk hvalfanger. I 1939 blev Pol III, i lighed med mange andre hvalfangere, brugt af Den Norske Marine som bevogtningsfartøj. Pol III blev historisk, da den under kommando af kaptajn Leif Welding-Olsen, opdagede den tyske invasionsflåde i Oslofjorden den 8. april 1940. Pol III fik hurtigt varslet Rauøy fort, noget som førte til at den tyske krydser Blücher blev sænket ved Oscarsborg. Efter 2. verdenskrig blev Pol III solgt og ombygget til fiskefartøjet Johan E. I 1978 var den blandt de ældre fiskebåde i fiskeflåden, men i stedet for at blive ophugget blev den i stedet solgt og brugt til transport af levende fisk. Båden er forsat i brug, og sejler i dag under navnet Arnøytrans.

Skibe fra 2. verdenskrig
Skibe fra Norge
Hegra

Hegra er en bygd i Stjørdal i Trøndelag fylke i Norge. Bygden har 809 indbyggere (pr. 1. januar 2009) og ligger ved Stjørdalselva, på sydsiden af Europavej 14 fra Stjørdalshalsen mod Storlien. Centrum kaldes Hegramo, mens stedet, hvor Hegra jernbanestation ligger, lige øst for Hegramo, hedder Hembre. Hegra Kirke ligger i bygden.

Hegra Fæstning (Ingstadkleven fort) er kendt fra Nazi-Tysklands besættelse af Norge under 2. verdenskrig i 1940 og er en attraktion, som trækker cirka 20.000 besøgende turister hvert år.

Stjørdal
Trøndelags geografi
Frontkjemper

Frontkjemper (= frontkæmper) er en norsk betegnelse for en soldat, som kæmpede på tysk side under anden verdenskrig. Betegnelsen blev brugt i Tyskland om tyske soldater (Frontkämpfer), som kæmpede ved fronten i første verdenskrig. Fra 1934 blev der lavet specielle medaljer til disse – "Æreskorset" (Ehrenkreuz für Frontkämpfer).

Frontkjempere fra Norge 
I Norge bruges udtrykket primært om nordmænd, som meldte sig til tysk krigstjeneste i Waffen-SS fra januar 1941, for at kæmpe mod russerne. De første, som drog i kamp, meldte sig i 5. SS-Panzer-Division Wiking og deltog i angrebet på Sovjetunionen i 1941. Senere blev afdelinger sat ind på Østfronten, blandt andet ved Leningrad, i Finland og under tilbagetrækningen ved Narva-fronten. Frontkjempere hjalp til under hele det tyske tilbagetog fra Leningrad/Narva til Kurland gennem Polen og helt til sammenbruddet i Berlin i maj 1945.

Omkring 18 pct af alle frontkjempere var yngre end tyve år.  De var umyndige, da myndighedsalderen i Norge var 21 år.

Regiment Norge 
Regiment Norge blev dannet i juni 1943.

Panserdivisionen "Wiking" 
Cirka 1.000 nordmænd tjenestgjorde i 5. SS-Panzer-Division Wiking under krigen ifølge Nordlandsmuséets leder.

Ref.

Eksterne henvisninger 
 Waffen-SS foreign volunteers and conscripts (engelsksproget)
 The Norwegian SS Volunteers (Engelsksproget informations- og samleside om frontkjempere) 
 Nordmenn i Waffen-SS 1941-45 (norsk- og engelsksproget side om frontkjemperne) 
 Opslagsordet Frontkjempere i Norsk krigsleksikon fra 1995 
 Nordiki 
 Frontfighters 1941-1943

Norge under 2. verdenskrig
Jørn Sloth

Jørn Sloth (født 5. september 1944 i Sjørring) er en dansk skakspiller, som har opnået titlen stormester i korrespondanceskak og vundet verdensmesterskabet i denne disciplin af skakspillet i det 8. VM, spillet fra 1975 – 1980
Han er den yngste spiller nogensinde, der har opnået titlen. Han er uddannet sprogløjtnant i russisk, har taget eksamen som cand. mag i russisk og har undervist i gymnasiet i russisk.

Karriere 
Jørn Sloth vandt i 1962 DM i skak for juniorer, og i 1964 tog han den uofficielle EM – titel for juniorer i Groningen. Han er uddannet som cand. mag., og foretrak allerede som nyuddannet tilværelsen som gymnasielærer og familiefar for en tilværelse som professionel skakspiller. Han var på det danske hold ved OL i skak i 1972 og har i alt haft 52 landskampe for Danmark. Siden 1975 har han mest spillet korrespondanceskak, men deltager stadig af og til i almindelige skakturneringer. Fx vandt han i 2011 det nordiske mesterskab for seniorer (over 65 år) i Reykjavik foran 3 stormestre.

Referencer

Eksterne henvisninger 
 

Skakspillere fra Danmark
Verdensmestre i korrespondanceskak
Personer fra Thy
Magistre fra Danmark
Gymnasielærere fra Danmark
Josef Terboven

Josef Antonius Heinrich Terboven (23. maj 1898 i Essen i Tyskland – 8. maj 1945 på Skaugum i Asker) var en tysk nazistisk politiker, Gauleiter i Essen og Reichskommissar für die besetzten Norwegischen Gebiete (rigskommissær for de besatte norske områder) under 2. verdenskrig fra 24. april 1940 til 7. maj 1945.

Da Terboven og Vidkun Quisling var i Berlin i januar 1945, skete der en større jernbanesabotage mod Jørstad bro i Nord-Trøndelag. Mange tyske soldater blev dræbt, og Terboven skal have ønsket at henrette 10.000 nordmænd som repressalie. Hitler tillod imidlertid ikke flere gidselskydninger i Norge, da de vakte stærk modstand i udlandet, særlig Sverige. 

Kort før Nazi-Tysklands kapitulation midnat den 8. maj 1945 sprængte Terboven sig i luften sammen med liget af General der Polizei, Wilhelm Rediess, i sin bunker på Skaugum, som nu er det norske kronprinspars bolig. Han blev bisat i Essen.

Henvisninger

Eksterne henvisninger 

 Om Josef Terboven i Norsk Krigsleksikon  
 Holocaustsenteret om Josef Terboven  
 Terboven taler til en SS-afdeling og det tyske politi i Oslo 1940

Litteratur 
 Berit Nøkleby: Terboven: Hitlers mann i Norge (Gyldendal Norsk Forlag, 1992) 

Medlemmer af tyske rigsdag 1933-1945
Nazister fra Tyskland
Nazister der har begået selvmord
Personer fra Essen
Nortraship

Norwegian Shipping and Trade Mission (Nortraship) var en organisation, som blev etableret af norske myndigheder i London i april 1940 for at administrere den store norske handelsflåde udenfor tyske kontrollerede områder. Nortraship opererede i over 1.000 fartøjer, og var verdens største rederi. Det fik æren for at have bidraget afgørende til de allieredes indsats under 2. verdenskrig. Nortraship blev imidlertid også kritiseret af briterne for at være for fokuseret på profit og for at bidrage for lidt på den allierede side. Fra norsk side blev disse anklager mødt med modanklager; briterne tildækkede sine kommercielle interesser med krigens behov.

Nortraship havde sine hovedkontorer i London og New York, og var aktiv under og efter 2. verdenskrig. Nortraship spillede en afgørende rolle for Norge og den norske eksilregering, som manglede andre midler for at støtte den allierede kamp mod aksemagterne. Af Nortraships 30.000 søfolk omkom omkring 3.000. Cirka 500 skib blev sænket eller forsvandt, totalt 1,9 millioner bruttoregisterton.

Etableret i 1940
Norge under 2. verdenskrig
Otto Jørgensen (politiker)

Otto Frederik Christian Jørgensen (3. august 1808 i København – 2. maj 1858 i Saksild) var en dansk præst og politiker.

Jørgensen var søn af grosserer Bartholin Jørgensen, kom 1819 i Borgerdydskolen, hvorfra han 1826 blev student. Han virkede så i nogle år som lærer på land og i by, blev institutbestyrer i København 1832 og cand.theol. 1834. 1838 blev han præst på Suðuroy på Færøerne, på Østerø 1843 og provst over alle øerne 1849. Han var dernæst sognepræst i Saksild-Nølev Sogne i Aarhus Stift fra 1854 til sin død.

1852-53 var han kongevalgt medlem af Lagtinget på Færøerne, og ved folketingsvalget 1853 stillede han op i Thorshavn mod venstremanden N.C. Winther, der beholdt kredsen med næsten 100 stemmer flere end Jørgensen. Men ved landstingsvalget omtrent fire måneder senere blev Otto Jørgensen valgt uden modkandidat, og fra 26. juli 1853 til 20. juli 1855 var han landstingsmand for 12. kreds, som omfattede Færøerne.

Han var gift med Charlotte Christine Emilie f. Tøxen. Deres datter Charlotte Louise Johanne Jørgensen ægtede i 1864 politikeren Philip Dam.

Kilder 
 Victor Elberling, Rigsdagens Medlemmer gennem 100 Aar, bind 1, København: J.H. Schultz Forlag 1949, s. 281.
 Kirkehistoriske Samlinger, 6. række, 4. bind, København: G.E.C. Gads Forlag 1942-44, s. 231.

Provster fra Danmark
Landstingsmedlemmer i 1850'erne
Politikere fra Færøerne før 1906
Personer fra København
Studenter fra Østre Borgerdyd Gymnasium
Christian Frederik Mossin

Christian Frederik Mossin (25. juli 1805 i Rønne – 7. maj 1867) var en dansk sognepræst og politiker.

Han var søn af major, tøjmester ved Bornholms Artilleri Christian Peter Mossin og Elisabeth f. Sahlgreen, blev student fra Rønne lærde Skole 1823, cand. theol. 1830 og adjunkt ved skolen 1826. Han blev sognepræst til Olsker og Allinge 1834, og 22. juli 1846 blev han sognepræst i Aaker Sogn, hvilket han var til sin død 1867.

Ved suppleringsvalget 27. november 1857 efter den første bornholmske landstingsmand, kammerherre L.V.H. Krabbes død, blev Mossin den vindende kandidat i 4. landstingskreds med 27 stemmer mod 17. Han var landstingsmand for Bornholm indtil 1. august 1862, hvor han trådte tilbage og ikke senere opstillede. På tinge var han konservativ.

Han var gift med Karen Marie "Stine" Jensen (1814-?).

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 56-57.
 Jens Møller, Nyt theologisk Bibliothek, 17. bind, København 1830, s. 380.

Landstingsmedlemmer i 1850'erne
Landstingsmedlemmer i 1860'erne
Personer fra Rønne
Præster fra Danmark
Christian Frederik
Christophe Berra

Christophe Berra (født 31. januar 1985 i Edinburgh, Skotland) er en skotsk fodboldspiller, der spiller som midterforsvarer hos Hearts i hjemlandet. Han har også spillet i England hos Wolverhampton Wanderers og Ipswich.

Med Hearts vandt Berra i 2006 den skotske pokalturnering, FA Cuppen.

Landshold 
Berra står (pr. april 2018) noteret for 41 kampe og fire scoringer for Skotlands landshold, som han debuterede for 30. maj 2008 i en venskabskamp mod Tjekkiet.

Titler 

Skotsk FA Cup
 2006 med Hearts

Eksterne henvisninger 

Fodboldspillere fra Skotland
Fodboldspillere fra Heart of Midlothian F.C.
Fodboldspillere fra Wolverhampton Wanderers F.C.
Graham Dorrans

Graham Dorrans (født 5. maj 1987 i Glasgow, Skotland) er en skotsk fodboldspiller, der spiller som midtbanespiller hos den Rangers. Han har tidligere spillet for blandt andet West Bromwich og Norwich i hjemlandet.

Landshold 
Dorrans står (pr. april 2018) noteret for 12 kampe for Skotlands landshold, som han debuterede for den 10. oktober 2009 i en venskabskamp mod Japan.

Eksterne henvisninger 

Fodboldspillere fra Skotland
Fodboldspillere fra Livingston F.C.
Fodboldspillere fra Partick Thistle F.C.
Fodboldspillere fra West Bromwich Albion F.C.
Personer fra Glasgow
Roman Bednář

Roman Bednář (født 26. marts 1983 i Prag, Tjekkoslovakiet) er en tjekkisk tidligere fodboldspiller, der spillede som angriber. Han spillede for blandt andet FK Mladá Boleslav, Hearts, West Bromwich, Blackpool og Sivasspor. Derudover har han været udlejet til Leicester City samt Ankaragücü.

Landshold 
Bednář nåede i sin tid som landsholdsspiller (2006-2010) at spille 8 kampe og score et enkelt mål for Tjekkiets landshold, som han debuterede for den 16. august 2006 i et opgør mod Serbien.

Eksterne henvisninger 
 

Fodboldspillere fra Tjekkiet
Fodboldspillere fra Heart of Midlothian F.C.
Fodboldspillere fra West Bromwich Albion F.C.
Fodboldspillere fra Leicester City F.C.
Fodboldspillere fra Blackpool F.C.
Chris Brunt

Christopher Colin Brunt (født 14. december 1984) er en nordirsk tidligere professionel fodboldspiller, som spillede som midtbanespiller. Han er bedst kendt for sin tid hos West Bromwich Albion, hvor han spillede i 13 år.

Klubkarriere

Middlesbrough 
Brunt begyndte sin karriere hos Middlesbrough, dog det aldrig lykkedes ham at slå igennem på førsteholdet.

Sheffield Wednesday 
Brunt skiftede i marts 2004 til Sheffield Wednesday på leje. Skiftet blev gjort permanent i april af samme år. Han etablerede sig med det samme som fast mand efter skiftet, og over de næste tre år spillede ham mere end 100 kampe for klubben.

West Bromwich Albion 
Brunt skiftede i august 2007 til West Bromwich Albion. Han spillede i 2007-08 sæsonen en vigtig rolle i, at klubben rykkede op i Premier League. Deres debutsæson i Premier League var dog en skuffelse, da de sluttede på sidstepladsen, og rykkede ned. Trods det, så blev Brunt kåret som klubbens bedste spiller i sæsonen.

I februar 2011 blev Brunt klubbens nye anfører. Han forblev i denne rolle frem til februar 2015, hvor at det blev givet til Darren Fletcher. Han spillede den 14. januar 2017 sin kamp nummer 300 for klubben, som dog endte i skuffelse med et 4-0 nederlag til Tottenham Hotspur. 

Efter 13 år med klubben, forlod Brunt Albion ved udgangen af 2019-20 sæsonen.

Bristol City 
Brunt skiftede i september 2020 til Bristol City. Han spillede kun en halv sæson i klubben, før at de blev enige om at ophæve hans kontrakt, efter han led en længervarig skade. I maj 2021 annoncerede Brunt, at han stoppede spillerkarrieren.

Landsholdskarriere

Ungdomslandshold 
Brunt har repræsenteret Nordirland på flere ungdomsniveauer.

Seniorlandshold 
Brunt debuterede for Nordirlands landshold den 18. august 2004. Han spillede over de næste 14 år, 65 landskampe og scorede 3 mål, før han i august 2018 gik på pension fra landsholdet.

Titler 
West Bromwich Albion
 Football League Championship: 1 (2007-08)

Individuelle

 West Bromwich Albion Årets spiller: 1 (2008-09)

Referencer

Eksterne henvisninger 

 Footballdatabase.eu spillerinfo
 West Bromwich Albion F.C. spillerinfo 

Fodboldspillere fra Nordirland
Fodboldspillere fra Middlesbrough F.C.
Fodboldspillere fra Sheffield Wednesday F.C.
Fodboldspillere fra West Bromwich Albion F.C.
Personer fra Belfast
Personer fra Belfast
Fodboldspillere fra Nordirland
Fodboldlandsholdsspillere fra Nordirland
Fodboldspillere fra Middlesbrough F.C.
Fodboldspillere fra Sheffield Wednesday F.C.
Fodboldspillere fra West Bromwich Albion F.C.
Fodboldspillere fra Bristol City F.C.